als_Latn dik_Latn sag_Latn
Asport – Berat Hyseni ishte heroi i Prishtinës ndaj Feronikelit në takimin përmbyllës të javës së 13 të Superligës së Kosovës që u zhvillua në kryeqytet.
Sulmuesi bardhekaltër shënoi me kokë në në minutën e 3-të shtesë golin e vetëm të këtij takimi, duke i dhënë tre pikë të rëndësishme skuadrës kampione në fuqi.
Në pjesën e parë, edhe pse vendasit ishin më dominues në lojë, rezultati mbeti i pandryshuar, ndërsa në fraksionin e dytë loja u bë edhe më e bukur, me sulmu edhe kundërsulme, sepse barazimi nuk i vlente asnjë skuadre. Ritmi u rrit ndjeshëm në minutat e fundit, me raste në të dyja portat, por përmbyllja e aksioneve sidomos nga sulmuesit e Prishtinës linte për të dëshiruar. Me përfundimin e kohës së rregullt, gjyqtari akordoi edhe 5 minuta shtesë, vendim që nuk i pëlqeu aspak trajnerit të Feronikelit Ramiz Krasniqi. Atëherë kur të gjithë mendonin se kjo përballje nuk do të kishte fitues, Berat Hyseni u gjend në vendin e duhur, për t’u dhënë kryeqytetasve fitoren e radhës në shtëpinë e tyre.
Me këtë fitore Prishtina, ngjitet në kuotën e 20 pikëve, 7 më pak se kryesuesit e Llamkos Kosova.
You must be logged in to post a comment Login
als_Latn als_Latn als_Latn als_Latn eng_Latn